Somer 2007 - In jou glas deur Nicolette Waterford
JY LEES NOU Somer 2007 - In jou glas deur Nicolette Waterford
Daar is soveel moets en moenies oor wyn dat dit mense maklik kan afskrik. Die goeie nuus is dat selfs die kenners nou erken dis belangriker om te geniet wat jy drink as om jou kop te breek oor hoe jy dit doen. Eksperimenteer met verskillende kultivars en proe self wat die beste by jou gunsteling-geregte pas. Gesondheid!
Kuns en wyn
Jameson is 'n versnit-whiskey, en is vir die eerste keer in 1780 gemaak. Daar word jaarliks 22 miljoen bottels verkoop, wat Jameson die topverkoper Ierse whiskey in die wêreld maak. Het jy geweet? Die spelling vir die woord "whisky" verskil in Ierland en
Skotland. Die Skotte spel dit "whisky" en die Iere, soos ons, "whiskey".
Hmmm ... Sjokolade hoef by niks te pas nie; 'n mens eet dit sommer net so! Maar as jy 'n drinkding saam met sjokolade moet kies, probeer hierdie vir 'n smaakontploffing:
Zinfandel, cabernet sauvignon & pinotage: Bittersoet donker sjokolade werk goed saam met zinfandel, robuuste cabernet sauvignon en pinotage. Probeer aarbeie in donkersjokolade gedoop saam met Blaauwklippen Zinfandel - heerlik!
¦ Waterford: R35 per persoon (groepe as 6 moet liefs bespreek). Bel 021 880
¦ Bilton: R30 per persoon (groepe groter moet bespreek). Bel 021 881 3714.
Wyn is vir my ...
'n Integrerende deel van my lewe, my passie en liefde. Deur dit te deel met vriende, familie en wynliefhebbers word elke slukkie vir my 'n bron van inspirasie! Susan Wessels, Vrouewynmaker van die Jaar 2007 & wynmaker by Vrede en Lust, Paarl
Beyers Truter Eienaar en wynmaker van Beyerskloof
Rooiwyn en ys is niks nuuts nie. Ek het dit so leer drink toe ek skoolvakansies op L'Agulhas by 'n oom met 'n mooi dogter gaan kuier het. Probeer gerus 'n yskoue pinotage. Teen 12 °C word die suur meer beklemtoon en die tannien minder, en kan koue pinotage saam met enige seekos en selfs oesters bedien word.
Caroline Rillema Eienaar van Caroline's Fine Wines
Ek glo as jy 'n "nuwe" wyndrinker is, of nie vreeslik gepla is om die fynere nuanses van die wyn te proe nie, kan ys in wyn baie verfrissend wees. Gaan voort! Wanneer ek egter die komplekse aard van 'n wyn wil waardeer, voeg ek nie ys by nie, want die geure verander heeltemal.
Christine Rudman Wynmeester, -joernalis en konsultant
Gooi gerus 'n ysblokkie in op 'n baie warm dag, of as jy iets ligters wil drink! Dit maak die wyn verfrissender en maak dit 'n "langer" drankie. Ek sal nie ys by 'n besondere wyn gooi nie, want jy mis beslis die volle ervaring as jy dit verwater.